**Cyfeirnod Rhyddid Gwybodaeth: OPCC 33-20**

**Cais:**

Gan barhau o fy e-bost blaenorol ynghylch ymchwil rwyf yn ei gyflawni mewn perthynas â pha mor ddiduedd yw SCHTh, yn enwedig mewn perthynas â’r modd y maent yn ymdrin â cheisiadau’r etholaeth am ‘adolygiadau’ - wedi i’r heddlu beidio â chadarnhau eu ceisiadau cychwynnol.

Unwaith yn rhagor, byddai eich cymorth wrth gyflawni fy ymchwil, er budd y cyhoedd, yn cael ei werthfawrogi’n fawr. Fel o’r blaen, y mae gennyf un cwestiwn sy’n ymwneud â’r Comisiynydd a’r Prif Weithredwr.

A oeddynt, ***mewn unrhyw ffordd***, cyn ymgymryd â’u rôl bresennol:

* Yn gysylltiedig â’r Heddlu?

**Ymateb:**

Gallaf gadarnhau bod Swyddfa’r Comisiynydd Heddlu a Throseddu (SCHTh) yn dal y wybodaeth a geisiwyd, fel yr amlinellir isod:

Cwestiwn: *“Y mae gennyf un cwestiwn sy’n ymwneud â’r Comisisynydd a’r Prif Weithredwr. A oeddynt,* ***mewn unrhyw ffordd****, cyn ymgymryd â’u rôl bresennol: Yn gysylltiedig â’r Heddlu?”*

Ateb: Oeddynt

Er mwyn eich cynorthwyo, rwyf wedi cynnwys dwy hyperddolen (isod) i wefan Swyddfa’r Comisiynydd Heddlu a Throseddu (SCHTh) sy’n cynnwys gwybodaeth ynghylch rolau blaenorol y Comisiynydd Heddlu a Throseddu (CHTh) a’r Pennaeth Staff a’r Swyddog Monitro:

CHTh: <http://www.dyfedpowys-pcc.org.uk/cy/y-comisiynydd/bywgraffiad/>

Pennaeth Staff a’r Swyddog Monitro: <http://www.dyfedpowys-pcc.org.uk/cy/y-swyddfa/y-tim/pennaeth-staff-a-swyddog-monitro/>

Yn ogystal â’r wybodaeth uchod ac er mwyn cynorthwyo eich cais Rhyddid Gwybodaeth ynghylch ymdriniaeth SCHTh o’r Ceisiadau am Adolygiadau, rwyf wedi cynnwys hyperddolen bellach (isod) a fydd efallai o gymorth i chi. Mae’r hyperddolen yn eich cyfeirio at gopi o Daflen Crynhoi Penderfyniad a gwblhawyd gan SCHTh Dyfed Powys mewn perthynas â phenderfyniad y CHTh i weithredu Dewis 1 (h.y. yn achos y cwynion hynny a gofnodir dan Atodlen 3 Deddf Diwygio’r Heddlu 2020, SCHTh sy’n gyfrifol am Adolygiadau’r Cwynion) a sut y byddai hynny’n cael ei weithredu’n ymarferol.

<http://www.dyfedpowys-pcc.org.uk/media/9385/c-users-65038-desktop-dll174-sancus-solutions-decision-log-002.pdf>